Document ID: /roh_data/filtered/fineweb-2-filterrobots_roh.jsonl.gz/33611

Tras Zernez circuleschan tractors pitschens e gronds. Ils purs da l’Engiadina e las vals dal sid èn vidlonder da preparar la festa purila, l'Agrischa 2019.
Dapli dus dis è il schef da l’infrastructura Fadri Stricker da Sent in acziun: Qua ina saiv, là in construct per pender si stgellas e plumpas, lura in curt discurs cun il servetsch da catering. Purs e la protecziun civila fabritgan, transportan e discutan.
A tgenin «app» crair?
Ils purs nizzegian pel solit in'app per analisar l’aura.
Nus crajain a quell' app che porta l’aura giavischada
Las tendas vegnan per part stgaudadas e lura datti anc pignas da reserva. Ins saja dimena preparà per temperaturas fitg fraidas o perfin in zichel naiv, quai ch' ils responsabels na spereschan betg.
L'Agrischa a Zernez è durant la proxima fin d'emna, pia ils 27 e 28 d'avrigl.
TSG 17:40